recursal/SuperWikiNEXT-32B huggingface dataset:
**אָבֵל כְּרָמִים** היא עיר בקרבת רבת-עמון הנזכרת בסיפור יפתח הגלעדי אשר רדף אחרי העמונים. בתרגום יונתן: "מישר כרמיא".

עדויות מהעבר
------------

אוסביוס מציין שאבל כרמים נמצאת שישה מילים מרבת עמון, ומציין שבקרבתה יש נהר גדול. הירונימוס ציין את אבל כרמים כנמצאת שבעה מילין מרבת עמון וציין שיש גפנים רבים סביבו.

זיהוי העיר
----------

לפי שמה נרמז שאבל כרמים הייתה באזור של גידול רב של גפנים.

רוב החוקרים סוברים שאבל כרמים הייתה על הגבול בין ארץ בני עמון לבין נחלת ישראל בדרום הגלעד בתחום נחלת שבט גד. זיהוי אחד ממקם את אבל כרמים עם נַאעוּר, שכן באזור זה קיימים גידולי גפנים עד היום. זיהוי אחר ממקם את אבל כרמים בח'רבת א-סוק בדרך המובילה בין רבת עמון לחשבון, באזור נחל חשבון, על סמך הקרבה שציין אוסביוס לנהר.

אחרים משערים שאבל כרמים היא אבל מחולה. לדעת יהוסף שוורץ בספרו תבואות הארץ, זיהוי זה אינו נכון. לשיטתו אבל כרמים היא אבל ערב הנזכרת במסכת פסחים דף ע"ב עמוד א'.

לקריאה נוספת
------------

* חיים רבין, זוטות אטימולוגיות, תרביץ, כרך ל"ג, חוברת ב', טבת-תשכ"ד, 117-109.

הערות שוליים
------------

1. ↑  ספר שופטים, פרק י"א, פסוק ל"ג
2. ↑  גרשון גליל, **עולם התנ"ך: שופטים**, דוידזון עתי, תל אביב, 1995, עמ' 105.
3. ↑  אנציקלופדיה מקראית, כרך א', ערך אבל כרמים, עמ' 37-38
4. ↑  אבל כרמים, הצפירה, 18 ביולי 1882
5. ↑  מנשה הראל, **קדמוניות ארץ ישראל: הביוגרפיה של העם על פי הגאוגרפיה של הארץ**, אור יהודה, זמורה ביתן, 2005, עמ' 150.
6. 1 2  גרשון גליל, **עולם התנ"ך: ישעיה**, דוידזון עתי, תל אביב, 1996, עמ' 91.
7. ↑  יהוסף שוורץ, **תבואות הארץ**
פירוש נוסף ערך זה עוסק בכלי להלקאה. אם התכוונתם למשמעות אחרת, ראו שוט (פירושונים).
שוט בקר אוסטרלי
שוט ענישה - החתול בעל תשעת הזנבות
שוט רכיבה
**שוט** הוא כלי המשמש לגרימת כאב או יצירת רעש, על-מנת לדרבן, להעניש או לענות. קיימים סוגים שונים של שוטים בהתאם לייעודם.

**שוט רכיבה** מסורתי הוא מקל עץ המחובר לרצועת עור ומשמש לדירבון החיה באמצעות הצלפה על גבה, השוט המודרני המשמש לרכיבה עשוי בדרך כלל ממקל עץ או פיברגלס מכוסה בעור או בציפוי אחר, כשקצהו האחד, היכן שבא במגע עם בעל החיים, מסתיים בבליטה או בלשון גמישה, וקצהו השני עבה לשם יצירת ידית אחיזה נוחה לרוכב. 

**שוט בקר** מורכב מחבל או רצועת עור מגולגלת, מהודקת היטב וגמישה, המסתיימת בידית אחיזה. שוט הבקר משמש לדירבון והכוונת בקר או צאן, זאת באמצעות הצלפה חזקה באוויר היוצרת רעש עז כתוצאה משבירת מחסום הקול ומבריחה ממנו את בעל החיים. 

מלבד השימושים לעבודה עם בעלי חיים, משמש השוט לאורך ההיסטוריה של המין האנושי גם ככלי ענישה או עינוי (וככזה, מכונה בעברית **מַגְלֵב** או **פַּרְגוֹל**), כאשר לרוב מספר המלקות תואם לחומרת העונש. לשם שימוש זה אף יוצרו שוטים מיוחדים, כדוגמת שוט "החתול בעל תשעת הזנבות" ששימש לענישה באוניות הקו של הצי הבריטי, שוט זה מתפצל בקצהו למספר רצועות עור ועל כן הצלפה בו גורמת להשפעה מכופלת.

באופן הנגזר משימוש בו ככלי עינויים, השוט הוא בין האמצעים שנעשים בהם שימוש ב-BDSM.

השוט מוזכר מספר פעמים בתנ"ך, הן בהקשר של שוט לרכיבה: "**שׁוֹט** לַסּוּס, מֶתֶג לַחֲמוֹר; וְשֵׁבֶט, לְגֵו כְּסִילִים" (ספר משלי, פרק כ"ו, פסוק ג') והן בהקשר של שוט לענישה: "אָבִי הִכְבִּיד אֶת עֻלְּכֶם, וַאֲנִי אֹסִיף עַל עֻלְּכֶם; אָבִי יִסַּר אֶתְכֶם בַּ**שּׁוֹטִים**, וַאֲנִי אֲיַסֵּר אֶתְכֶם בָּעַקְרַבִּים" (ספר מלכים א', פרק י"ב, פסוק י"ד).

בתרבות
------

* השוט הוא נשקה העיקרי של קאטוומן.

קישורים חיצוניים
----------------

ויקישיתוף מדיה וקבצים בנושא **שוט** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 4373802-3
* NKC: ph412789

 |
**פַּשְׁחוּר בֶּן-מַלְכִּיָּה**, הוא דמות מקראית. שמו מופיע בספר ירמיה, פרק כ"א, פסוק א'. פשחור בן מלכיה היה אחד משריו של המלך צדקיהו, שנשלחו לירמיהו במצוות המלך בבקשה: **"דְּרָשׁ-נָא בַעֲדֵנוּ אֶת-ה', כִּי נְבוּכַדְרֶאצַּר מֶלֶךְ-בָּבֶל נִלְחָם עָלֵינוּ; אוּלַי יַעֲשֶׂה ה' אוֹתָנוּ כְּכָל-נִפְלְאֹתָיו, וְיַעֲלֶה מֵעָלֵינוּ"**. בספר ירמיהו, פרק ל"ח, פסוק ד' פשחור בן מלכיה המלווה ביהוכל בן שלמיהו, דורשים את מותו של ירמיהו.

יש הסוברים כי פשחור בן מלכיה וצפניה בן מעשיה אשר נשלחו לירמיהו על מנת שיתפלל עבור העיר היו מרעיו של ירמיהו ואולי אף פרו-בבליים כמוהו, וזאת מפני שקשה להעלות על הדעת שצדקיהו ישלח פקידי חצר במטרה לאיים על ירמיהו בעודו מבקש שיתפלל עבורם. אך בספר ירמיהו, פרק ל"ח, פסוק ד', פשחור בן מלכיה ויהוכל בן שלמיהו, מבקשים את מותו של ירמיהו: **"כִּי-עַל-כֵּן הוּא-מְרַפֵּא אֶת-יְדֵי אַנְשֵׁי הַמִּלְחָמָה הַנִּשְׁאָרִים בָּעִיר הַזֹּאת וְאֵת יְדֵי כָל-הָעָם, לְדַבֵּר אֲלֵיהֶם כַּדְּבָרִים הָאֵלֶּה: כִּי הָאִישׁ הַזֶּה, אֵינֶנּוּ דֹרֵשׁ לְשָׁלוֹם לָעָם הַזֶּה-כִּי אִם-לְרָעָה"**. ייתכן כי פקידים אלה שירתו במנגנון האזרחי ותמכו במרד בבבלים בתמיכת מצרים, ורק מילאו את תפקידם במצוות המלך.

בשני פרקים ירמיהו כ"א וספר ירמיהו, פרק ל"ז כוללת המשלחת שני שרים: המשלחות מבקשות להתפלל עבורם וככל הנראה הכוונה היא לבקש את חזונו של הנביא בשעת צרה. אלכסנדר רופא טוען שייתכן שמספר משלחות הגיעו לירמיהו אך בשני הפרקים מדובר במשלחת אחת. לשיטתו אף אחד מהכתובים אינו מדווח על משלחות נוספות שהגיעו בעבר אל הנביא, ובכל אחד מהמקורות מדובר על יחידים, ולכן נראה כי מדובר על שני מחברים שונים המדווחים על אותה משלחת.

הערות שוליים
------------

1. ↑  ספר ירמיהו, פרק כ"א, פסוק ב'
2. ↑  שלום זמירין, **יאשיהו ותקופתו**, ירושלים מוסד ביאליק, תשל"ז, עמ' 71
3. ↑  אלכסנדר רופא, **מבוא לספרות המקרא**, ירושלים, כרמל, 2007, עמ' 245
**פשוק-מקור אסייתי** (שם מדעי: ***Anastomus oscitans***) הוא מין של עוף ביצה ממשפחת החסידתיים. הוא שייך לסוג פשוק-מקור. הוא מצוי בדרום-מזרח אסיה והודו.

מאפיינים
--------

פשוק המקור האסייתי לעומת קרובו האפריקני מזכיר מאוד חסידה. אורכו הממוצע 68 ס"מ ומשקלו 1.3-8.9 ק"ג. הוא מאופיים בעיקר בזכות מקורו המעוקל הגדול שצבעו אדום-אפור. המקור מעוצב בצורה בה יש פתח בין שתי הלסתות כמו מפצח אגוזים. צורה זו עוזרת לעוף לפתוח את טרפו.

הוא מצוי בטבע בביצות ובגדות נהרות מהודו עד לבנגלדש ולתאילנד. הוא מחפש בביצות את טרפו הכולל בעיקר רכיכות גדולות כמו חלזונות מים (בעיקר מהסוג Pila והסוג תפוחון). הוא שולף את אחד החלזונות מהמים ומחלץ אותו מהקונכייה עם מקורו העליון ומוציא אותו בשלמותו. הוא ניזון בנוסף מחרקי מים, סרטנים, דוחיים ודגים.

גלריה
-----

* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **פשוק-מקור אסייתי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  פשוק-מקור אסייתי באתר הרשימה האדומה של IUCN

| חסידתיים |
| --- |
| פשוק מקור | פשוק-מקור אסייתי • פשוק-מקור אפריקני |  |
| חסידה | חסידה שחורה • חסידה אבדימית • חסידה לבנת-גרון • חסידת סטורם • חסידת מגווארי • חסידה לבנה • חסידה מזרחית |
| חסידת אוכף | חסידת האוכף • חסידה שחורת-צוואר |
| יאבירו (סוג ומין יחיד) | יאבירו |
| מרבו | מרבו אפריקני • מרבו קטן • מרבו ענק |
| חסידן | חסידן מילקי • חסידן אפריקני • חסידן צבוע • חסידת עצים |
תבנית:כל
**הדסון יוטיליטי קופה** (באנגלית: **Hudson Utility Coupe**) (בין השנים 1937–1938 הדגם היה קרוי **Hudson Terraplane Utility Coupe**) היא מכונית קופה, בתוספת ארגז שרות שהורכב בתא המטען, מתוצרת יצרנית הרכב האמריקאית **Hudson Motor Car Company** (אנ') אשר יוצרה בין השנים 1937–1942 בארצות הברית.

"הדסון יוטיליטי קופה"
---------------------

* 2 דלתות.
* מנוע קדמי.
* מנוע בנזין.
* מנוע הנעה אחורית.
* בשנת 1942 ייצור הדגם הופסק, עקב כך שכל ייצור כלי הרכב בארצות הברית הוקדש למאמץ המלחמתי. לאחר מלחמת העולם השנייה הייצור של הדגם לא חודש.

תא המטען
--------

בתוך תא המטען של הרכב הייתה קופסת פלדה שהונחה על מסילות הזזה (בדומה למגירות של ארגז הכלים). קופסת הפלדה נשענה על דלת אחורית. ידיות היו מחוברות לקצה הקופסה, אשר שימשו להחלקת הקופסה פנימה והחוצה. כשהקופסה נשלפה החוצה, היו שתי נקודות שבהן ניתן היה להרחיב אותה, דבר שהביא להעמסה ולפריקה של המטען. היכולת למשוך את התיבה החוצה הוא מה שעשה את "הדסון יוטיליטי קופה" להיות בשימוש כמו טנדר.

העומס המקסימלי של תא המטען הגיע עד 500 ק"ג.

אם לא היה צורך בשימוש הקופסה, אפשר היה להחליק את הקופסה לתא המטען. לאחר שנסגר את תא המטען, נראה כלי הרכב של הדסון כמו מכונית רגילה בתצורת קופה.

תמונות
------

* "הדסון יוטיליטי קופה" "הדסון יוטיליטי קופה"
* "הדסון יוטיליטי קופה", שנת 1938 - מבט לתא הנהג "הדסון יוטיליטי קופה", שנת 1938 - מבט לתא הנהג
* "הדסון יוטיליטי קופה", שנת 1939 "הדסון יוטיליטי קופה", שנת 1939
* "הדסון יוטיליטי קופה", שנת 1939 "הדסון יוטיליטי קופה", שנת 1939
* "הדסון יוטיליטי קופה", שנת 1939 "הדסון יוטיליטי קופה", שנת 1939
* "הדסון יוטיליטי קופה", שנת 1941 "הדסון יוטיליטי קופה", שנת 1941

ראו גם
------

* הדסון גרייטר אייט
* הדסון ג'ט

קישורים חיצוניים
----------------

ויקישיתוף מדיה וקבצים בנושא **הדסון יוטיליטי קופה** בוויקישיתוף
* הדסון יוטיליטי קופה, סרטון באתר יוטיוב
* הדסון יוטיליטי קופה, סרטון באתר יוטיוב

הערות שוליים
------------

1. ↑  "הדסון יוטיליטי קופה" כולל ארגז השרות שהורכב בתא המטען האחורי - תמונה flickr.com/photos/dmentd1
2. ↑  היצרנית Hudson Motor Car Company allpar.com/cars/adopted/hudson-1936
3. ↑  "הדסון יוטיליטי קופה" motor-car.net/hudson/item/14451-hudson-utility-coupe
4. ↑  "הדסון יוטיליטי קופה" - תמונות wheelsage.org/hudson/terraplane/deluxe\_utility\_coupe/pictures
5. ↑  "הדסון יוטיליטי קופה" - תמונת תא המטען amazon.com/Hudson-Terraplane-Utility-Coupe-Factory
**אורי מנג'ם** (נולד ב-9 באפריל 1954) הוא איש ציבור וקהילה, שכיהן כראש מועצת פרדס חנה-כרכור בין השנים 2001–2003.

ביוגרפיה
--------

מנג'ם נולד, גדל והתחנך בכרכור. הוריו, יונה (יפת) מנג'ם, שהייתה עקרת בית, ואביו, שלום מנג'ם, חקלאי ובעל אדמות, נולדו בתימן.

שימש כיועץ לנושאי חקלאות, היה קצין ביטחון אזורי מטעם משרד החינוך, ניהל את אזור הצפון של חברת "מהדרין פריאור", חברה ליצוא ושיווק פרי הדר במשך 22 שנים.

קריירה פוליטית
--------------

בשנת 1998 הוצב במקום השישי ברשימת מפלגת העבודה למועצה המקומית פרדס חנה-כרכור. הרשימה זכתה בשישה מנדטים ומנג'ם נבחר לכהן במועצה. בשנת 2001 פרש ראש המועצה חיים געש בטענה כי חברי סיעתו פועלים נגדו על מנת לסחוט ממנו תפקידים בשכר. געש פרש כאשר מצבה הכלכלי של המועצה המקומית היה במשבר קיצוני, ועל סף מינוי של ועדה קרואה על ידי שר הפנים. במקום געש הפורש מונה מנג'ם לראשות המועצה. בתקופת כהונתו ניסה מנג'ם להנהיג תוכנית הבראה לעיר שלא צלחה. בסוף כהונתו נטען כי עובדי העירייה לא קיבלו משכורות כמה חודשים, מצב התברואה בתחומי המועצה אינו טוב ואף מונה לה חשב מלווה ב-2002. בשנת 2003 פרש ממפלגת העבודה והצטרף לחברת המועצה שמרית אור והקים יחד איתה את רשימת "כולנו עם אורי ושמרית". הוא עמד בראשה וגם התמודד מטעמה לראשות המועצה בבחירות של אותה שנה. הסיעה זכתה למנדט אחד ומנג'ם זכה ל-6% מקולות הבוחרים בבחירות לראשות העיר.

לאחר הבחירות פרש מנג'ם מהמועצה ופינה את מקומו לשמרית אור, שהייתה הבאה אחריו ברשימה. מאז לא חזר לפעילות פוליטית וציבורית.

חיים אישיים
-----------

נשוי לאורלי ואב ל-3 ילדים.

הערות שוליים
------------

1. ↑  ילקוט הפרסומים 4705. (עמ' 934-936), באתר נבו, ‏1 בדצמבר 1998
2. ↑  ילקוט הפרסומים 5246 (עמ' 860-865), באתר נבו, ‏23 בנובמבר 2003
**שוורץ-וייס אסן** (בגרמנית **Schwarz-Weiß Essen**) הוא מועדון כדורגל גרמני מהעיר אסן שבמדינת נורדריין-וסטפאליה, גרמניה, המשחק בליגה החמישית בגרמניה. השיג השיא של המועדון הוא זכייה בגביע הגרמני בשנת 1959.

היסטוריה
--------

המועדון הוקם ב-1 ביוני 1900 לאחר שהתפצל ממועדון התעמלות בעל שם זזה אשר הוקם ב-1881, אך הצטרף לליגה המקצוענית רק ב-1933 עם הקמת הליגות האזוריות הבכירות על ידי המפלגה הנאצית, אז שובץ בגיאוליגה של פרוסיה, המועדון שיחק בליגה זו עד לעונת 1942/43 אז ירד לליגת המשנה, בשנותיה בליגה סיימה הקבוצה שלוש פעמים כסגנית האלופה.

בשנת 1951 העפילה הקבוצה לאוברליגה מערב שהייתה הליגה הבכירה בגרמניה המערבית. במהלך רוב שנות החמישים ותחילת ה-60 הייתה הקבוצה חברה קבועה בליגה הראשונה למעט עונות 1957/58, 1958/59 ועונת 1960/61 בה שיחקה בליגת המשנה. אף על פי שהקבוצה שיחקה בליגת המשנה בעונת 1958/59 הייתה זו עונת השיא שלה כאשר זכתה בגביע הגרמני לראשונה ופעם היחידה בתולדתיה והפכה לקבוצה הראשונה מליגת המשנה אשר זוכה בגביע הגרמני לאחר שגברה בגמר הגביע על בורוסיה נוינקירכן בתוצאה 2–5.

עם הקמת הבונדסליגה שובצה הקבוצה לבונדסליגה השנייה. בעונת 1970 הייתה הקבוצה רחוקה 2 נק' בלבד מהעפלה לבונדסליגה וב-1978 נשרה הקבוצה לליגה השלישית. אם שינוי הליגות ב-2012 והקמת ליגה 3 ירדה הקבוצה לליגה הרביעית הליגה האזורית וב-2018 ירדה הקבוצה לליגה החמישית.

יריבות ספורטיבית
----------------

בימי השיא של המועדון בשנות ה-50 וה-60 הייתה למעודון יריבות עם רוט-וייס אסן והדרבי של העיר משך קהל רב, אך כיום שתי הקבוצות משחקות בליגות הנמוכות ואינן נפגשות, בעבר היריבות בין המועדונים התבססה על השקפה פוליטית כאשר רוט-וייס הייתה מזוהה עם השמאל הפולטי ואילו שוורץ-וייס הייתה מזוהה עם הימין, כיום להשקפות אלו אין משמעות של ממש וחלוקת האוהדים מבוססת בעיקר על חלוקה גאוגרפית.

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 187707225
* WorldCat: viaf-187707225

 |
**שוחרה סולאטי** (בפרסית: **شهره صولتی**; ‏‏נולדה ב־4 בינואר 1959) היא זמרת פופ איראנית שמתגוררת בארצות הברית.

ביוגרפיה
--------

שוחרה סולאטי נולדה בעיירה זנג'אן, איראן למשפחת אמנים. היא החלה לשיר בגיל שבע. בהמשך היא למדה שירה ונגינה בקלרינט בטהראן. האלבום הראשון שלה יצאה בשנת 1976 וזכה לפופולריות בין צעירי המדינה. זמן קצר לפני המהפכה האיראנית של שנת 1979 הוא נסעה לארצות הברית לסבב הופעות. בעקבות השינויים הפוליטיים במדינה היא לא יכלה לחזור ועברה לניו יורק והתחתנה תוך זמן קצר.

בשנת 1982 שוחרה סולאטי עברה ללוס אנג'לס שהפך למרכז מוזיקה איראנית בארצות הברית. בהיותה בעיר היא החלה להופיע בקונצרטים ועבדה על התקליטים החדשים. בשנת 1996 היא עשתה אלבום משותף עם חסן סתאר. בעקבות יצירות שלה, בתחילת המאה ה-21 היא החלה לקבל פרסום גם מחוץ לאיראן. בעקבות כך היא החלה להופיע בקנדה, נורווגיה, טורקיה, קפריסין, ישראל ומדינות נוספות. בשנת 2004 היא הוציאה אלבום חדש תוך שיתוף פעולה עם פראמרז אסלאני.

בשנת 2008 שוחרה סולאטי הופיעה בתיאטרון דולבי בעקבות הדיסק החדשה שלה.

בסך הכל הזמרת הוציאה כ-30 אלבומים.

קישורים חיצוניים
----------------

ויקישיתוף מדיה וקבצים בנושא **שוחרה סולאטי** בוויקישיתוף
* 

* אתר האינטרנט הרשמי של שוחרה סולאטי
* שוחרה סולאטי, ברשת החברתית פייסבוק

* שוחרה סולאטי, ברשת החברתית טוויטר

* שוחרה סולאטי, ברשת החברתית אינסטגרם

* שוחרה סולאטי, סרטונים בערוץ היוטיוב

* שוחרה סולאטי, באתר אייטונס (באנגלית)

* שוחרה סולאטי, באתר ספוטיפיי

* שוחרה סולאטי, באתר MusicBrainz (באנגלית)

* שוחרה סולאטי, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb169011618 (data)
* ISNI: 0000 0000 4778 6611
* LCCN: n2008209524
* MusicBrainz: 57b8cfa0-e855-4e23-b982-bc5bb07ca577
* VIAF: 1953203
* WorldCat: lccn-n2008209524

 |
**נחל גָּרוֹף** הוא נחל בערבה ליד אילת, כשני קילומטרים מדרום לנחל שחמון.

מוצאו של הנחל ברמת יותם, סמוך לאתר האשפה הישן, עובר דרך תלכיד נחלים ומסתיים בנמל אילת. לאורכו נסללה דרך המשמשת לרכיבת אופניים ולטיולים רגליים. הנחל עובר ליד מתקנים של נמל אילת וחברת קצא"א.

זיהום הנחל
----------

במשך השנה, מתמלא ערוץ הנחל באשפה רבה המגיעה אליו בעזרת הרוח הצפונית, מרחבי השחמון. החשש שעם השיטפון הראשון תגיע אשפה זו אל לב מפרץ אילת. מתנדבים רבים באים מדי שנה כדי לנקות את הנחל.

טיילת הנחל
----------

בשנת 2014 פרסם משרד הבינוי והשיכון להקמת טיילת בנחל גרוף באילת. הקבלן הירושלמי זלמן בראשי זכה במכרז ולאחר קבלת כל האישורים, העירייה הוציאה צו התחלת עבודה לטיילת החדשה, המשקיפה לנחל גרוף הסמוך לרובע 10 בשכונת שחמון. אורכה של הטיילת תוכנן להיות כקילומטר.

בפברואר 2015 העבודות הופסקו בשל ביצוע בדיקות קרקע על ידי משרד הבינוי. בדיקות הקרקע שהתקיימו באזור אחרי החפירות של אדמת המילוי נועדו לסייע בהנחיות המקצועיות לקבלן הביצוע, אולם תוצאותיהן טרם התקבלו, ולכן מתעכב המשך העבודה במקום.

קישורים חיצוניים
----------------

* עזרא ארבלי, "טיילת בנחל גרוף(הקישור אינו פעיל)"
* הקרן לשיקום מחצבות, "נחל גרוף"

הערות שוליים
------------

1. ↑  נחל שחמון – iNature, באתר www.inature.info
2. ↑  אילת, באתר www.eilatredc.co.il (ארכיון)
3. ↑  "מתחילים בבניית טיילת בנחל גרוף". *ynet*. נבדק ב-2018-04-16.(הקישור אינו פעיל)
אין תמונה חופשיתאין תמונה חופשית
**רישר קנטיון** (באנגלית: **Richard Cantillon**;‏ 1680 - מאי 1734) היה אחד ההוגים החשובים הראשונים בתחום הכלכלה, פיסיוקרט שהשפיע רבות על הוגים כדוגמת אדם סמית'.

ביוגרפיה
--------

קנטיון נולד בדרום אירלנד, ככל הנראה למשפחת בעלי אדמות קתולית, וחי בצרפת משך שנים רבות שם הפך לבנקאי עשיר שהשכיל להרוויח גם מספקולציות בבורסה ומעסקי מטבע זר. קנטיון היה מעורב ב"חברת מיסיסיפי" של ג'ון לו שהייתה בעלת מונופול על המסחר במושבות הצרפתיות בצפון אמריקה והצליח לצבור הון גדול מהבועה שיצרה. בשנת 1734 נרצח בביתו הלונדוני, רכושו נבזז וביתו נשרף, ככל הנראה כנקמה על ידי טבח שפוטר עשרה ימים קודם לכן.

המוניטין של קנטיון מבוסס בעיקר על המסה שלו "מסה כללית על טבעו של המסחר" שפורסמה כעשרים שנה אחרי מותו בצרפתית בשנת 1755 (יש הטוענים כי הגרסה הצרפתית היא תרגום של המקור האנגלי). המסה נחשבת בעיני רבים למסה הכלכלית האמיתית הראשונה, בתפישתה את הכלכלה כמערכת שבה פועלים גורמים שונים, שפעולתם מצטלבת, המקושרים על ידי מערכת מחירים עם תזרים מחזורי מאוזן של הכנסות והוצאות בין גורמים שונים. המסה נחשבת לאבן היסוד גם בתאוריה הפיסיוקרטית וגם בתאוריה הכלכלית הקלאסית.

קנטיון נשכח במידה רבה והוגים כדוגמת אדם סמית' (שציטט אותו בספריו) האפילו עליו. הוא התגלה מחדש בעבודתו של הכלכלן ויליאם סטנלי ג'בונס בסוף המאה התשע עשרה.

קישורים חיצוניים
----------------

ויקישיתוף מדיה וקבצים בנושא **רישאר קנטיון** בוויקישיתוף
* "מאמר על טבע המסחר - "מסה כללית על טבעו של המסחר" חלק ראשון, חלק שני, חלק שלישי. גרסה מקורית בצרפתית, תחת השם: Essai Sur la Nature du Commerce en Général חלק ראשון, חלק שני, חלק שלישי
* The Origin of Economic Theory: A Portrait of Richard Cantillon (1680–1734), באתר מכון לודוויג פון מיזס
* רישאר קנטיון, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007276909305171
* BIBSYS: 90279119
* BnF: cb12396752f (data)
* CANTIC: a10675140
* CiNii: DA02263339
* GND: 118855204
* ICCU: CFIV025112
* ISNI: 0000 0001 1587 9458
* LCCN: n85300744
* NDL: 00464213
* NKC: mzk2005269645
* NLA: 35763406
* NLG: 125809
* NSK: 000168442
* NTA: 069733481
* RERO: 02-A003074501
* SUDOC: 030640598
* Trove: 1076348
* VIAF: 5015835
* WorldCat: lccn-n85300744

 |
**צילי** הוא סרט קולנוע ישראלי שיצא לאקרנים בשנת 2015 בבימויו של עמוס גיתאי, עם שרה אדלר ואדם צכמן (אנ') בתפקידים הראשיים.

התסריט מבוסס על הספר "הכתונת והפסים" של אהרון אפלפלד והוא על ניצולת שואה, נערה מתבגרת באירופה, המנסה לשרוד לבד בטבע במהלך מלחמת העולם השנייה ונדודיה לאחר סיום המלחמה.

ליא קניג קוראת ביידיש קטעים מספרו של אפלפלד.

הסרט נבחר כבחירה הרשמית בפסטיבל הסרטים של ונציה.

תקציר העלילה
------------

מלחמת העולם השנייה, הגרמנים עומדים להיכנס לכפר באוקראינה. המשפחה מחליטה לברוח ולהשאיר במקום את הנערה צילי (משי אולינסקי) בתקווה שהגרמנים לא יפגעו בה. הם מבטיחים לצילי לחזור כשהמצב יאפשר זאת.

צילי מתחבאת בצריף קטן בשעה שהגרמנים הורסים ושורפים את הכפר. בלילה היא נמלטת ליער ושורדת שם כשהיא אוכלת פירות יער, גופה מתכסה בפצעים והיא הופכת למתבגרת (שרה אדלר). ברקע נשמעים כל הזמן קולות יריות ופגזים.

יום אחד מגיע למקום בחור בשם מארק (אדם צכמן). הוא מתחיל לדבר אתה באוקראינית והיא בקושי משיבה לו. כעבור זמן קצר הוא מבין שהיא יהודיה (עמך, עמכו) והוא מתחיל לשוחח אתה ביידיש ומגלה לה שגם הוא פליט יהודי.

הוא מציע לה לחם, מדליק מדורה להתחמם מנסה לעודד אותה ולבסוף כופה עליה מגע מיני.

כעבור מספר ימים הוא יוצא לכפר להשיג מזון ולא חוזר.

צילי שורדת בעצמה את המלחמה ובסוף מצטרפת לשיירת פליטים יהודים העושים דרכם לפלשטינה.

בסוף הסרט מוקרנים סרטונים של ילדים יהודים לפני השואה שכנראה לא שרדו.

צוות השחקנים
------------

| שם השחקן/ית | שם הדמות | הערות |
| --- | --- | --- |
| שרה אדלר | צילי |  |
| משי אולינסקי | צילי (הנערה) |  |
| אדם צקמן | מארק |  |
| הלנה ירלובה | פליטה |  |
| אנדרי קשקר | פליט |  |
| ליא קניג | מספרת | בקול |
| אלכסיי קוטצ'טקוב | כנר |  |
|

קישורים חיצוניים
----------------

* "צילי", במסד הנתונים הקולנועיים IMDb (באנגלית)
* "צילי", באתר AllMovie (באנגלית)
* "צילי", באתר Rotten Tomatoes (באנגלית)
* "צילי", באתר ספר הקולנוע הישראלי
* "צילי", באתר אידיבי
* "צילי", במסד הנתונים הקולנועיים KinoPoisk (ברוסית)
* "צילי", במיזם "אישים" לתיעוד היצירה הישראלית
* קדימון לצילי, באתר יוטיוב
* צילי, בספר הקולנוע הישראלי
* צילי, באתר אישים
* צילי, באתר "סרט"
* צילי, באתר אידיבי
**צילום על-סגול** הוא תהליך צילום תמונות באמצעות אור בתחום העל-סגול (UV) של הספקטרום בלבד. לצילום על-סגול יש שימוש ברפואה, בדרמטולוגיה, בקרימינולוגיה ובתיאטרון.

רקע על קרינת על-סגול
--------------------

צילום על-סגול בחלל
האור הנראה לעין אנושית הוא באורך גל שבין 400 ל-750 ננומטר, ובתחום זה נעשה שימוש בצילום סטנדרטי. התחום שמ-1 ועד 400 ננומטר ידוע בתור התחום העל-סגול. תחום זה אינו נראה לעין אנושית, ובשל כך בצילום רגיל הוא מסונן מהתמונה כדי שלא להסיט את צבעי התמונה מהצבעים שהאדם רואה. תחום ה-UV מחולק לשלושה תתי-תחומים:

* **על-סגול קרוב** (באורך גל 380–200 ננומטר; ובקיצור: NUV).
* **על-סגול רחוק** (באורך גל 200–10 ננומטר; ובקיצור: FUV).
* **על-סגול אקסטרים** (באורך גל 1–31 ננומטר; ובקיצור: EUV או XUV).

רק תחום העל-סגול הקרוב משמש לצילום על-סגול, שכן אוויר רגיל חוסם אור באורכי גל הנמוכים מכ-200 ננומטר, ועדשות זכוכית חוסמות אור באורכי גל הנמוכים מ-180 ננומטרים. בצילום על-סגול מחלקים את התחום העל-סגול הקרוב לשלושה תחומים שונים (יש להבחין ביניהם לבין התחומים הפיזיקליים של אורכי הגל):

* **על-סגול קצר** - מ-200 ועד 280 ננומטרים. נקרא UV-C.
* **על-סגול בינוני** - מ-280 ועד 320 ננומטרים. נקרא UV-B.
* **על-סגול ארוך** - מ-320 ועד 400 ננומטרים. נקרא UV-A.

מקורות העל-סגול
---------------

מקור העל-סגול הזמין ביותר הוא אור השמש, אך האיכות והכמות של הקרינה תלויה בתנאים האטמוספירים, כאשר ככל שהיום בהיר ויבש יותר כך כמות אור העל-סגול גדלה. מקור מלאכותי אחר הוא מבזק (פלאש) בשילוב מחזיר אלומיניום.

קישורים חיצוניים
----------------

ויקישיתוף מדיה וקבצים בנושא **צילום על-סגול** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007543635505171
* GND: 4208234-1
* LCCN: sh85101305

 |
בהנדסת תוכנה, **מדד צימוד** (באנגלית: **Coupling**) מייצג את רמת התלות בין מודולים שונים באותה מערכת. מונח זה הומצא על ידי מהנדס תוכנה אמריקאי בשם לארי קונסטנטין, כחלק משיטה אשר פיתח להערכת איכות של תוכנה. מונח נוסף אשר הומצא במסגרת שיטה זו הוא מדד הלכידות (Cohesion), המתייחס לחוזק הקשר הפונקציונלי בין פעולות שונות תחת אותו מודול. רמת לכידות גבוהה, במקרים רבים, היא סימן לרמת צימוד נמוכה ולהפך.

בהערכת איכותו של קוד תוכנה, יועדף קוד בעל צמידות נמוכה, המהווה סימן לכך שהקוד תוכנן כהלכה ובנוי היטב. על מנת להשיג צמידות נמוכה, יש לתכנן כל מודול כיחידה עצמאית ככל הניתן, אשר תלויה כמה שפחות במודולים נוספים במערכת. במצב זה, במידה שיידרשו שינויים בקוד, אלו יבוצעו ביתר קלות כיוון ששינוי במודול מסוים לא יאלץ שינויים בכל המערכת.

שילוב של צמידות נמוכה ולכידות גבוהה הוא סימן לכך שהקוד בעל יכולת תחזוקה גבוהה, מצביע על חוסן, אמינות, יכולת שימוש מחדש ויכולת הבנה גבוהה של הקוד.

ראו גם
------

* לכידות
* תכנות מונחה עצמים
* הנדסת תוכנה

קישורים חיצוניים
----------------

* צימוד, במערכת אית"ן
* מדריך על צימוד באנגלית- "The Pragmatic Bookshelf"
* אתר הבית של לארי קונסטנטין
**בילי ג'יי קריימר והדקוטות** (באנגלית: **Billy J. Kramer and The Dakotas**) הייתה להקת רוק בריטית מהעיר ליברפול שפעלה בתחילת שנות ה-60 והיוותה חלק מהפלישה הבריטית המוזיקלית לארצות הברית.

היסטוריה
--------

הדקוטות היו להקה ממנצ'סטר שנתגלתה על ידיד האמרגן של הביטלס, בריאן אפשטיין, בשנת 1962 והוא צירף אליהם את הזמר יליד ליברפול בילי ג'יי קריימר (שמו המקורי היה ויליאם הווארד אשטון). הלהקה שרה בסגנון המרסיביט, הופיעה בהמבורג ולאחר מכן חתמה על חוזה הקלטה עם חברת פרלופון.

הלהיט הראשון של הלהקה היה שיר של הביטלס מאלבומם הראשון, Do You Want to Know a Secret, שהגיע למקום השני במצעד הבריטי. ג'ון לנון הציע להוסיף לשמו של בילי קריימר את האות ג'יי ואף כתב להם את הלהיט השני "Bad to Me" שכבש את פסגת המצעד. במקביל הקליטו חברי להקת הדקוטות להיט אינסטרומנטלי בסגנון הצלליות, "The Cruel Sea", שהגיע לעשרים הגדולים במצעד. הלהיט הבא של בילי ג'יי קריימר והדקוטות היה "I’ll Keep You Satisfied" שנכתב גם הוא על ידי הביטלס והגיע למקום הרביעי.

בריאן אפשטיין דרש שהלהקה תמשיך להקליט שירים שכתבו הביטלס, אך קריימר התעקש על "Little Children" של שומן ומקפארליין והלהיט הגיע לראש המצעד הבריטי ולעשרת הגדולים במצעד האמריקאי והפך ללהיטם הגדול ביותר. הלהיט הבא נכתב שוב על ידי הביטלס, "From a Window", והגיע לעשרת הראשונים. בהמשך דרכם זכו להצלחה פחותה עם שקיעת סגנון המרסיביט. הלהיט האחרון שנכנס למצעד היה "Trains and Boats and Planes" של ברט בכרך. לאחר שלושה להיטים נוספים שלא הצליחו, עזב קריימר בשנת 1966 את הדקוטות והמשיך בקריירת סולו שלא זכתה להצלחה. לאחריו ניסתה הלהקה להמשיך במספר הרכבים משתנים של נגנים והם התפרקו סופית בשנת 1968.

להיטים
------

* Do You Want to Know a Secret / I’ll Be on My Way #2UK 06/63
* Bad to Me / I Call Your Name #1UK #9US 08/63
* The Cruel Sea / The Millionaire #18UK 08/63
* I’ll Keep You Satisfied / I Know #4UK #30US 11/63
* Magic Carpet / Humdinger 11/63
* Little Children / They Remind Me of You #1UK #7US 03/64
* Oyeh / My Girl Josephine 06/64
* From a Window / Second to None #10UK #23US 08/64
* It’s Gonna Last Forever / Don’t Do It No More #67US 01/65
* Trains and Boats and Planes #12UK #47US 06/65
* Neon City 11/65
* We’re Doing Fine 04/66
* You Make Me Feel Like Someone 08/66

תקליטי EP
---------

* The Billy J. Kramer Hits #8UK 1963
* I’ll Keep You Satisfied 1964
* Little Children 1964
* From a Window 1964
* Billy J. plays the States (Live) 1965

אלבומי הלהקה
------------

* Listen to Billy J. Kramer #11UK 11/63
* I’ll Keep You Satisfied 04/64
* Little Children #48US 08/64

ראו גם
------

* הפלישה הבריטית

קישורים חיצוניים
----------------

* 

* אתר האינטרנט הרשמי של הדקוטות

* הדקוטות, באתר MusicBrainz (באנגלית)

* הדקוטות, באתר Discogs (באנגלית)

* הדקוטות, באתר Songkick (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 49a8883c-3b93-45a3-821a-f53b9d4610bb

 |
|  |
| --- |
|  |
|  |
|  |

**הדר**, **אגנה** או **β (בטא) בקנטאור** הוא הכוכב השני בבהירותו בקבוצת הכוכבים קנטאור והוא גם הכוכב האחד עשר בבהירותו בשמים. הכוכב נמצא בחלק הדרומי של קבוצת קנטאור, סמוך לכוכב אלפא קנטאורי והקו המחבר אותם מצביע אל קבוצת הצלב הדרומי (ליתר דיוק אל הכוכב גקרוקס).

מאפיינים
--------

הדר הוא למעשה מערכת משולשת במרחק של כ-525 שנות אור, המורכבת משלושה כוכבים כחולים, שניים מהם - הדר A1 ו-A2, מהווים זוג צמוד והשלישי - הדר B, מקיף את שניהם ממרחק גדול יותר. גיל הכוכבים מוערך בכ-12 מיליוני שנים.

### מאפייני הדר A1 ו-A2

הדר A1 ו-A2 הם זוג ענקים כחולים מסיווג ספקטרלי B3 III, מסתו של כל אחד מהם היא כ-9 מסות שמש, רדיוסיהם כ-8 רדיוסי שמש ועוצמת הארתו של כל אחד מהם היא פי 16,000 מעוצמת השמש באור נראה, והרבה יותר מכך אם כוללים גם את התחום העל סגול. הכוכבים נמצאים לקראת סיום התכת המימן שבליבתם להליום והם בשלבי התנפחות והתקררות לקראת הפיכתם לענקים אדומים. לפחות אחד מהכוכבים הוא כוכב משתנה מטיפוס β בקפאוס, אך השינוי בבהירות הוא קטן מאוד.

הכוכבים מקיפים את נקודת מרכז הכובד המשותפת להם במסלול אליפטי כך שמרחקם משתנה בין חצי יחידה אסטרונומית ובין 4.7 יחידות אסטרונומיות (בממוצע 2.6 יחידות אסטרונומיות). זמן ההקפה הוא 357 ימים. כאשר יהפכו הכוכבים לענקים אדומים רדיוסם יהיה גדול מהמרחק ביניהם כך שצפוי מעבר של חומר ביניהם. אף על פי שהמסה של כל כוכב בנפרד אינה מספיקה כדי ליצור סופרנובה, מעבר של חומר מכוכב אחד אל השני עשוי להביא אותו אל מעבר למסה הקריטית, כך שעתיד המערכת אינו ידוע.

### מאפייני הדר B

הדר B הוא כוכב הסדרה הראשית מסיווג ספקטרלי B8 V, מסתו כ-5 מסות שמש ועוצמת הארתו היא פי 1,500 משל השמש. הכוכב מקיף את הזוג הדר A1 ו-A2 במרחק של כ-110 יחידות אסטרונומיות ובזמן הקפה של כ-250 שנים. למרות המרחק, קשה להבחין בו גם בעזרת טלסקופ גדול בשל הפרש הבהירות הניכר בינו ובין זוג הענקים.

מקור השם
--------

מקור השם "הדר" אינו ברור וייתכן שהוא שיבוש של "קרקע" בערבית שכן בדרום חצי האי ערב ניתן לראותו רק בצמוד לאופק הדרומי. השם "אגנה" (Agena) פירושו ברך בלטינית שכן הכוכב ממוקם באחת מרגליו של הקנטאור.

| הכוכבים הבהירים בקבוצת קנטאור |
| --- |
| 

|  |  |
| --- | --- |
| α (ריג'יל) • β (הדר) • θ (מנקנט) • γ (מוליפיין) • ε‏ • η‏ • ζ‏ • δ‏ • ι |  |

 |

קישורים חיצוניים
----------------

ויקישיתוף מדיה וקבצים בנושא **הדר** בוויקישיתוף
* הדר, באתר אנציקלופדיה בריטניקה (באנגלית)
*Batis soror*
**דבלולי עיניים** או **חנקני חטפיות** (שם מדעי: Platysteiridae) היא משפחה של ציפורי שיר אפריקניות הקרובות לחנקניים. בעבר קישרו אותם למשפחת החטפיתיים אך כיום מסווגים כמשפחה עצמאית.

מאפיינים
--------

דבלולי עיניים חיים רק באפריקה שמדרום לסהרה. האורך הממוצע 8–16 ס"מ והם בעלי מקור נוקשה ועיניים גדולות בעלות דלדל אדום לפניהם. הם יציבים ובעלי רגליים חזקות וזנב ארוך היכול לאזן אותם בעמידה. רובם בעלי צבעים כהים ובטן לבנה אך כמה מהם צבעוניים. המקור אדום או אפור, תלוי במין.

עופות אלה חיים בערבות הסוואנה או ביערות העבותים של אפריקה, כשכמה מינים חיים גם בביצות ובביצות מנגרובים. הם מסתתרים בחורשים ומחפשים טרף קטן - בעיקר חרקים או עכבישים שיעופו לידם, ואז חוטפים אותו כמו החטפיות. אפשרות אחרת היא לעוט על טרף השוכן על הקרקע.

אלו עופות חברתיים ווקאליים מאוד ומשתמשים גם בדבלולי העיניים שלהם לצרכים חברתיים שונים.

מיון
----

* משפחה **דבלולי עיניים** (Platysteiridae)
	+ סוג ומין יחיד *Megabyas flammulatus*
	+ סוג ומין יחיד *Bias musicus*
	+ סוג *Platysteira* - בו 10 מינים
	+ סוג *Batis* - בו 18 מינים
	+ סוג ומין יחיד *Lanioturdus torquatus*

קישורים חיצוניים
----------------

ויקישיתוף מדיה וקבצים בנושא **דבלולי עיניים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

* דבלולי עיניים, באתר אנציקלופדיה בריטניקה (באנגלית)
פוחלצים של עופות ההוייא הנכחדות.
**דבלולניים** (שם מדעי: **Callaeidae**) הם משפחה קטנה של ציפורי שיר דמויי-עורב האנדמיים לניו זילנד. עופות אלה הם דומים וקרובים לעורביים. מקורם ארוך וצר או מעובה וצבעם שחור והם בעלי דבלולי עור (כמו העור שמתחת למקור התרנגולת) גדולים בצבעים עזים בין אדום לכחול. עופות אלה הם אוכלי כל הניזונים מפירות ומחרקים והם מעופפים חלשים ובעלי כנפיים קצרות. רגליהם לעומת זו חזקות והם נעים רוב הזמן על הקרקע או נמצאים על ענפים. 

עופות אלה הם בין העופות הראשונים בניו זילנד והם קרובי משפחתה של תפרית ניו זילנדית (Notiomystis cincta), שאנדמית כמותם לניו זילנד. ישנם 5 מינים במשפחה, ביניהם אחד שנכחד בתחילת המאה ה-20 ואחד נוסף אשר לא נראה מאז שנת 1967 אך עדיין ישנן שמועות לקיומו. שאר המינים מדורגים על ידי הרשימה האדומה של IUCN כקרובים לסיכון.

מיון
----

* משפחת דבלולניים (Callaeidae)
	+ סוג דבלולן (Callaeas)
		- מין דבלולן דרומי (Callaeas cinerea) - ייתכן שנכחד
		- מין דבלולן צפוני (Callaeas wilsoni)
	+ סוג אוכפית (Philesturnus)
		- מין אוכפית צפונית (Philesturnus rufusater)
		- מין אוכפית דרומית (Philesturnus carunculatus)
	+ סוג ומין יחיד הוייא (Heteralocha acutirostris) - נכחד

קישורים חיצוניים
----------------

ויקישיתוף מדיה וקבצים בנושא **דבלולניים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* NCBI
* GBIF
 |

* דבלולניים, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007293760905171

 |
**אסטרואידי אטן** הם קבוצה של גופים קרובי ארץ הקרויים על שם האסטרואיד הראשון שהתגלה ומשויך לקבוצה זו, 2062 אטן, שנתגלה ב-7 בינואר 1976 על ידי אלינור הלין. גופים אלה מוגדרים כבעלי מרחק הקפה ממוצע הקטן מיחידה אסטרונומית אחת, ובעלי אפהליון גדול מ-0.983 יחידות אסטרונומיות. הדבר אומר שמסלולם סביב השמש בדרך כלל חוצה את מסלול כדור הארץ והם עלולים להוות סכנה. נכון לשנת 2004, נמצא שרק עבור שני אסטרואידים השייכים לקבוצה זו, מרחק האפהליון קטן מיחידה אסטרונומית אחת, והם לא חוצים את מסלול כדור הארץ לעולם.

האסטרואיד בעל המסלול הממוצע הקצר ביותר הוא KW4 1999, שמסלולו הממוצע הוא 0.642 יחידות אסטרונומיות. בפריהליון הוא מתקרב לשמש עד כדי 0.2 יחידות אסטרונומיות או כ-30 מיליון ק"מ. זהו מסלול קרוב בהרבה לשמש מזה של כוכב הלכת חמה.

האסטרואיד אפופיס שייך לקבוצה זו. עם גילויו ב-19 ביוני 2004 ועד סוף שנת 2004, היה קיים חשש רציני שהוא יפגע בכדור הארץ ב-13 באפריל 2029. חישוב מדויק יותר של מסלולו שלל אפשרות זו, אם כי עדיין קיימת אפשרות שמסלולו יוסט בעת המעבר בשנת 2029, ואז הוא יהפוך לאסטרואיד אפולו. אם באותה עת הוא ייכנס לתהודה מסלולית עם כדור הארץ אזי פגיעה בו ב-13 באפריל 2036 עלולה להיות בלתי נמנעת.

ראו גם
------

* סולם טורינו

קישורים חיצוניים
----------------

* רשימה של אסטרואידי אטן
* הערך "אסטרואידים", באתר אסטרופדיה
* גופים קרובי ארץ באתר נאס"א

| **מערכת השמש** |
| --- |
| 

|  |
| --- |
| (לא בקנה המידה המקורי; מיקום הסמן על כל אחד מהגופים, יציג את שמו)
**השמש** • כוכב חמה • נוגה • כדור הארץ • מאדים • קרס • צדק • שבתאי • אורנוס • נפטון • פלוטו • האומיה • מאקה-מאקה • אריס
**ירחים** (הירח, ירחי מאדים, ירחי צדק, ירחי שבתאי, ירחי אורנוס, ירחי נפטון, ירחי פלוטו, ירחי האומיה, MK 2, דיסנומיה)
**טבעות פלנטריות** (טבעות צדק, טבעות שבתאי, טבעות אורנוס, טבעות נפטון, טבעות ריאה)
כוכב לכת • כוכב לכת ננסי • גופים קטנים במערכת השמש: מטאורואיד • כוכבי לכת מינוריים (אסטרואיד • קנטאור • גופים טרנס-נפטוניים: חגורת קויפר, הדיסק המפוזר) • שביט (עננת אורט)
כוכבי לכת ארציים • ענקי הגזים (ענקי הקרח) • גופים טרנס-נפטוניים (פלוטינו, פלוטואיד, גופים בחגורת קויפר, גופים בדיסק המפוזר, גופים בעננת אורט)
**מערכת השמש הפנימית** (כוכבי הלכת הארציים, חגורת האסטרואידים) • **מערכת השמש התיכונה** (ענקי הגזים) • **מערכת השמש החיצונית** (חגורת קויפר, הדיסק המפוזר, עננת אורט) |

 |
| **ראו גם: פורטל מדעי החלל** |
רשמי אומן של האסטרואיד הכפול 90 אנטיופה
**אסטרואיד כפול** (או **אסטרואיד בינארי**) הוא מערכת של שני אסטרואידים הסובבים מוקד משותף. האסטרואיד 243 אידה היה הראשון להתגלות כמערכת כזו על ידי הגישושית גלילאו בעת שעברה את חגורת האסטרואידים ב 1993 בעת מסעה אל צדק. מאז זוהו מערכות רבות נוספות.

מאפיין חשוב של המערכת הוא היחס בין המסות של שני הגופים המרכיבים אותו. ברוב המערכות יחס זה הוא גבוה, כלומר אסטרואיד קטן יחסית מקיף את האסטרואיד המרכזי. מערכות אלה כוללות את 22 קליופה, 45 אגניה, 87 סילוויה, 107 קמילה, 121 הרמיונה, 130 אלקטרה, 243 אידה, 283 אמה ו 379 הואנה.

במספר מערכות אחרות יחס המסה בין הגופים מתקרב לאחד, כלומר המסה שלהם דומה. ביניהם נמצאים 90 אנטיופה ו 69230 הרמס.

קיימות מספר תאוריות לגבי היווצרות מערכות אלה:

* מערכות טרנס-נפטוניאניות יכלו להיווצר בזמן היווצרות מערכת השמש על ידי התקשרות הדדית בין הגופים או במפגש בין שלושה גרמי שמיים.
* ייתכן שהלוויינים של 22 קליופה, 45 אגניה ו 87 סילוויה נוצרו מהתפרקות הגוף המרכזי לאחר התנגשות ישירה או זמן כלשהו לאחר מכן כתוצאה מחריץ שנוצר.
* תאוריה חדשה טוענת שלהרבה אסטרואידים יש נקבוביות גבוהה, כלומר תוכנם איננו מוצק אחיד ומלא. במקרה זה, אסטרואידים קרובי ארץ שסובבים בחלק הפנימי של מערכת השמש יצרו את הלוויין שלהם באופן הבא: פוטונים המופצים מהשמש גררו העלאה במהירות הסיבוב של האסטרואיד (אפקט YORP). ההאצה גרמה לפיזור חומר מקו המשווה של האסטרואיד לחלל הקרוב שם הוא נערם לגוף קטן שמקיף את האסטרואיד.

ראו גם
------

* אפקט יארקוסקי
* ניסוי הסטת אסטרואיד כפול

קישורים חיצוניים
----------------

ויקישיתוף מדיה וקבצים בנושא **אסטרואיד כפול** בוויקישיתוף

הערות שוליים
------------

1. ↑  מאמר על השפעת אפקט YORK על אסטרואידים
|  |  |
| --- | --- |
|  | **הערך מכיל כתב געז**. כדי לראות את הכתוב בצורה תקינה, יש להתקין גופן געז במחשבכם. אם אינכם יודעים כיצד לעשות זאת, ראו עזרה. |

**גירמה וולדה גיורגיס לוצ'ה** (באמהרית: **ግርማ ወልደ ጊዮርጊስ**;‏ 8 בדצמבר 1924 - 15 בדצמבר 2018) היה פוליטיקאי אתיופי, שכיהן כנשיא אתיופיה בשנים 2001–2013, טייס בהכשרתו.
בימי השלטון הקיסרי עמד למשך שלוש שנים בראש בית הנבחרים.
בחירתו הראשונה לתפקיד הנשיא על ידי הפרלמנט האתיופי, ב-8 באוקטובר 2001 הייתה מפתיעה, שכן הוא היה לא מוכר יחסית. ב-9 באוקטובר 2007 נבחר בשנית לתפקיד הנשיא.

ביוגרפיה
--------

גירמה נולד בדצמבר 1924 בעיר אדיס אבבה, למשפחה מהקבוצה האתנית אורומו.
גירמה חונך בתחילה בבית הספר של הכנסייה האורתודוקסית האתיופית ואחר כך הצטרף לבית הספר טפרי מקונן שבאדיס אבבה, שם למד עד לפלישה האיטלקית, אז למד בבה"ס האיטלקי "פרינצ'יפה די פיימונטה" שבעיר הבירה.

בשנים 1950-1952 קיבל אישורי טיסה מטעם הולנד, שוודיה וקנדה במסגרת תוכנית אימונים מטעם הארגון הבינלאומי לתעופה אזרחית.

ב-1941 שירת כשדר ברדיו התקשורת של צבא אתיופיה. ב-1944 סיים את לימודיו בבית הספר הצבאי. ב-1946 הצטרף לחיל האוויר ולקח חלק בפעילויות. ב-1951 היה ראש שדות התעופה האזרחיים שבאריתריאה. בהמשך מונה למנכ"ל משרד התעשייה, המסחר והתכנון. ב-1961 היה חבר הפרלמנט, הפך ליו"ר הפרלמנט של אתיופיה, עזר לאתיופיה לקחת חלק בארגון הפרלמנטרי הבינ"ל והשתתף בוועידות הארגון בשווייץ, בדנמרק וביוגוסלביה וכן היה יו"ר הכנס ה-52 של הארגון. היה יו"ר לשכת היצוא והיבוא, וסגן מפקח בשיחות השלום מול אריתריאה ב-1977.

כמו כן היה חבר בלשכת המסחר, חבר במשלחת אוסטרליה לאתיופיה, מייסד ונשיא של אגודת החקלאות.

בעת שהותו באריתריאה לפני שנות ה-90, היה יו"ר אגודת הצלב האדום אתיופית ונשיא חברת לפרוסי. הוא שלט בשפות רבות: אפן-אורומו, אמהרית, תיגרינית, איטלקית, צרפתית ואנגלית.

במרץ 2012 התאשפז בערב הסעודית בגלל מחלה. בשנת 2013 סיים כהונתו כנשיא. בשנת 2014 הודיע בתקשורת על יוזמה להשכנת שלום בין אתיופיה לאריטריאה, שראה בה כמשימה מדרגה ראשונה אחרונה בחייו.

נפטר ב-15 בדצמבר 2018. הותיר אחריו אישה וחמישה ילדים.

קישורים חיצוניים
----------------

ויקישיתוף מדיה וקבצים בנושא **גירמה וולדה גיורגיס לוצ'ה** בוויקישיתוף
* גירמה וולדה גיורגיס לוצ'ה, באתר אנציקלופדיה בריטניקה (באנגלית)

| נשיאי אתיופיה |
| --- |
| הרפובליקה העממית | מנגיסטו היילה מריאם • טספאי גברה קידן |
| הרפובליקה הפדרלית | מלס זנאווי • נגסו גידאדה • גירמה וולדה גיורגיס • מולטו טשומה • סאהלה–וורק זוודה |

|  |  |  |
| --- | --- | --- |
| **הקודם**:**נגסו גידאדה** |  **נשיא אתיופיה** 8 באוקטובר 2001 – 7 באוקטובר 2013 | **הבא**:**מולטו טשומה** |

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 4496 5139
* LCCN: no2004103508
* SUDOC: 133252981
* VIAF: 76035931
* WorldCat: lccn-no2004103508

 |
**מוֹרְפוֹלוֹגְיָה** הוא ענף בתחום האדריכלות, ההנדסה והעיצוב, העוסק בחקר החוקיות הגאומטרית של המרחב הדו-ממדי והתלת-ממדי, וביישום חוקים אלו בתכנון של מבנים וסטרוקטורות.

השימוש במושג "מורפולוגיה של מבנה אדריכלי" נועד לתאר את עולם הצורות והחוקים הגאומטריים שקיימים במבנה. ניתן לנתח את המבנה הגאומטרי של מבנים רבים, ולמצוא ביטוי לחוקים שונים של סדר גאומטרי.

החזית המערבית של קתדרלת נוטרדאם דה ריימס, צרפת, הכוללת שימוש בסימטריית שיקוף ימין-שמאל בעיצובה הכולל (אך לא בפרטים הפיסוליים).
במבנים רבים ברחבי העולם, ניתן למצוא כי צורת המבנה מושפעת מחקר הצורות הדו-ממדיות והתלת-ממדיות,
שהתפתח עוד בעת העתיקה, ולזהות שימוש בחוקי הסימטריה ובצורות תלת-ממדיות משוכללות.
הביטוי השכיח ביותר לשימוש בכלים גאומטריים בתכנון של מבנים, מהעת העתיקה ועד היום, הוא השימוש בטרנספורמציות הבסיסיות של הסימטריה המרחבית: שיקוף, סיבוב והזזה. סימטריית שיקוף וסימטריה סיבובית מופיעים לעיתים קרובות בתוכנית המבנה או בתכנון אלמנטים בחזיתות המבנה. 

שימוש נרחב בטרנספורמציות דו-ממדיות נעשה באלמנטים של אורנמנטיקה (Ornament Art) באדריכלות האיסלאמית. האורנומנטיקה מופיעה באלמנטים של ריצוף, קישוט של קירות, תקרות ובאלמנט אדריכלי הקרוי משרבייה. באורנמנטיקה זו נעשה שימוש בחוקים גאומטריים הקרויים "חבורות סימטריה".

יש הטוענים כי בארמון אלהמברה שבגרנדה, ספרד, ניתן למצוא דוגמאות לכל 17 חבורות הסימטריה הקיימות.

מבנים המבוססים על חוקי הסימטריה של המרחב התלת־ממדי, משתמשים בין השאר בצורות של פאונים (פוליהדרה) שונים, אם בצורה הכללית של המבנה או בחלקים שונים המרכיבים את המבנה. אחת הדוגמאות למבנה שמבוסס על חקר הפיאונים הוא כיפה גאודזית, שפותח על ידי האדריכל והמנהדס באקמינסטר פולר.

לקריאה נוספת
------------

* מרכוס דו סוטוי, סימטריה, מסע אל מרחבי התבניות של הטבע, מאנגלית: אוריאל גבעון, ספרי עליית הגג, ידיעות ספרים, 2010

קישורים חיצוניים
----------------

* Urban morphology - מורפולוגיה אורבנית, באתר ויקיפדיה האנגלית

הערות שוליים
------------

1. ↑  ראו Wallpaper group בוויקיפדיה האנגלית
2. ↑  Geodesic dome, בוויקיפדיה האנגלית
**משה גֳנְטְשוֹף** (1904–1997 ט' באב ה'תשנ"ז) היה חזן ומלחין מוזיקה ליטורגית יהודית.

קורות חיים
----------

משה גנטשוף נולד באודסה, אוקראינה. אביו היה חבר מפלגת הבונד. בנערותו היגרה משפחתו לארצות הברית, המשפחה השתקעה לראשונה בטולדו, אוהיו, שם החל לקבל שיעורים במוזיקה וסולפג' מחזן מקומי בשם אירוינג קורבין. הוא שר במקהלת בית הכנסת עם החזן שלום צבי צמחזון.

לאחר מכן עבר לניו יורק שם המשיך בלימודי חזנות ומוזיקה אצל החזן יהושע לינד. הוא שר במגוון מקהלות בניו יורק, תחת שרביטם של המנצחים הידועים ליאו לוב ומאיר מכטנברג. את משרתו הראשונה קיבל בשנת 1928, בבית כנסת ברובע הברונקס. בשנת 1944 לאחר פטירתו של החזן הדגול דוד רויטמן, קיבל את משרתו בבית הכנסת שערי צדק במנהטן. בשנות הארבעים, החלה קריירת החזן שלו לפרוח, כיהן בכמה בתי כנסיות בניו יורק, יצא למסעות קונצרטים ברחבי אמריקה, אירופה וישראל, ואף הקליט תקליטים. בשנים אלה תפס מקום של כבוד בחזנות, כאשר הוא פעיל באגודות החזנים למיניהן, מלמד חזנים צעירים. במשך כ- 25 שנה, שידר במסגרת שידורי הרדיו היהודי בניו יורק - WEVD תוכנית חזנות, בה שר בעצמו, לרוב יצירות שלו, ואף ארח חזנים אחרים.

החזן גנטשוף התאפיין ב"אמירה" מיוחדת, ברצ'יטטיבים הייחודיים לו, בלחניו הרבים, ובאינטרפרטציה שהעניק ללחנים אחרים.

נודע בשיתוף הפעולה המיוחד שהיה לו עם החזן ישראל אלטר, שאף הלחין עבורו יצירות רבות. דבר זה גרם לאמרה שנפוצה אז, שיצירות אלו הן "כדת משה וישראל" (משה גנטשוף וישראל אלטר).

קישורים חיצוניים
----------------

* משה גנטשוף, באתר Discogs (באנגלית)
* משה גנטשוף, דף שער בספרייה הלאומית
* ביוגרפיה של החזן(הקישור אינו פעיל) בשפה האנגלית
* ידיעה בניו יורק טיימס על פטירתו

* הקלטות של החזן משה גנטשוף בארכיון הצליל בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007261689505171
* ISNI: 0000 0000 7735 7076
* LCCN: n82118460
* VIAF: 3823612
* WorldCat: lccn-n82118460

 |
שלושה סוגי רלישים לליווי מוצר קמח תירס (בצד ימין למעלה) מהמטבח האפריקאי
**רֶליש** (מאנגלית: **relish**) הוא קונדימנט מבושל וכבוש העשוי מירקות חתוכים, פירות, מלפפונים חמוצים או עשבי תיבול.

לרליש סוגים שונים במבחר מטבחים בעולם, ביניהם הצ'אטני ההודי (רוטב מתובל שמוגש לרוב עם מאכלים מהמטבח ההודי) והרליש הצפון אמריקאי(ריבת מלפפונים חמוצים שמוגשת עם נקניקיות או המבורגרים). בצפון אמריקה, המילה "רליש" משמשת לעיתים קרובות כדי לתאר מגוון סוגים של קונדימנט שעשוי מלפפון חמוץ קצוץ דק, שמיר ותבלינים מתוקים.

סקירה
-----

קיופולו (Кьопоолу)מהבלקן עשוי פלפל אדום, חצילים ושום
רליש מורכב בדרך כלל מחתיכות ירק או פרי שבשל גודלן ניתן להבחין בהם ברוטב. ניתן להשתמש גם בעשבי תיבול, וחלק מסוגי הרליש, כגון כרמולה, מוכנים באמצעות עשבי תיבול ותבלינים. הרליש יכול להיות מורכב מסוג אחד או משילוב של ירקות ופירות, קצוצים גס או דק; המרקם ישתנה בהתאם לחיתוך, בדרך כלל הרליש אינו חלק כמו קטשופ. לרליש יש בדרך כלל טעם חזק המשלים או מוסיף למזון איתו הוא מוגש.

בארצות הברית
------------

בארצות הברית, הרליש המסחרי הנפוץ ביותר עשוי ממלפפונים כבושים ונמכר בתור רליש חמוצים. שתי גרסאות מובילות הן: רליש המבורגר (רליש חמוצים על בסיס קטשופ או רוטב) וריליש נקניקיות (רליש חמוצים על בסיס רוטב או חרדל). רליש מסחרי נוסף זמין בארצות הברית הוא תבלין מבוסס תירס. החברות היינץ, Vlasic וקלאוסן ידועות בארצות הברית כיצרניות של מלפפונים כבושים ורליש חמוצים. רליש בסגנון שיקגו הוא תבלין חמוצים מתוק המהווה מרכיב סטנדרטי בנקניקייה בבסגנון שיקגו. רליש חמוצים הוא מרכיב חשוב בסוגים רבים של הגרסה האמריקאית של רוטב טרטר.

מחוץ לארצות הברית
-----------------

רליש נקניקיות מוגש בדרך כלל עם קומפלטוס צ'יליאני (סלנג מקומי לנקניקייה), הידוע גם בשם סלסה אמריקנה (רוטב אמריקאי) או בשם אמריקנה.

גלריה
-----

* צ'אטני קוקוס-מנגוצ'אטני קוקוס-מנגו
* ג'נטלמנ'ס רילישג'נטלמנ'ס ריליש
* מסטרדה תוצרת ביתמסטרדה תוצרת בית

לקריאה נוספת
------------

* Alfeld, B.E.S. (2008). *Pickles to Relish*. Pelican Publishing Company. ISBN 978-1-4556-1043-3. נבדק ב-3 בנובמבר 2017. `{{cite book}}`:  (עזרה)

קישורים חיצוניים
----------------

ויקישיתוף מדיה וקבצים בנושא **רליש** בוויקישיתוף
* תקני USDA עבור דרגות חמוצים (כולל רליש)
* מתכון
* רליש, באתר אנציקלופדיה בריטניקה (באנגלית)

הערות שוליים
------------

1. ↑  Amelia Jeanroy, Karen Ward, **Canning and Preserving For Dummies**, John Wiley & Sons, 2009-09-08, מסת"ב 978-0-470-50455-0. (באנגלית)
**מתיו פריאור** (באנגלית: **Matt Pryor**; נולד ב-28 באפריל 1978) הוא זמר וגיטריסט אמריקאי.

ביוגרפיה
--------

מתיו פריאור נולד ב-28 באפריל 1978 בקנזס. הוא התחיל לנגן בלהקה באזור קנזס סיטי בשנת 1994. באותה תקופה הוא פגש מספר מוזיקאים מהאזור וביחד הם הקימו להקת The Get Up Kids בשנת 1995. האלבום שהם הוציאו בשנת 1999 Something to Write Home About זכה להצלחה.

במקביל להשתתפות בלהקה מתיו פריאור התחיל להוציא שירים תחת פרויקט דה ניו אמסטרדמס, בו השתתפו גם חלק מחברי הלהקה, לאחר פירוקה הוא התרכז בעיקר בפרויקט זה. בשנת 2008 סוכם על סגירת הפרויקט. מאז מתיו פריאור מתרכז בקריירת סולו.

בשנת 2009, לקראת עשור מהוצאת האלבום הראשון, הלהקה The Get Up Kids התחברה מחדש והוציא אלבום חדש.

בשנת 2011 מתיו פריאור הוציא את האלבום סולו השני May Day. באותה שנה הוא היה בין מקימי הלהקה Lasorda שהקליטה כמה שירים והוציאה אלבום בשנת 2012.

לאחר פירוק Lasorda מתיו פריאור הוציא מספר אלבומים נוספים. בסך הכל הוא הוציא כ-20 אלבומים במסגרות שונות.

קישורים חיצוניים
----------------

* מתיו פריאור, ברשת החברתית פייסבוק
* מתיו פריאור, ברשת החברתית טוויטר
* מתיו פריאור, ברשת החברתית אינסטגרם
* מתיו פריאור, באתר ספוטיפיי
* מתיו פריאור, באתר סאונדקלאוד (באנגלית)
* מתיו פריאור, באתר AllMusic (באנגלית)
* מתיו פריאור, באתר MusicBrainz (באנגלית)
* מתיו פריאור, באתר דיזר
* מתיו פריאור, באתר Discogs (באנגלית)
* מתיו פריאור, באתר Songkick (באנגלית)
* מתיו פריאור, באתר בנדקמפ
* ריאיון עם מתיו פריאור
* קורות חיים

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 5451 9626
* LCCN: no2008115091
* MusicBrainz: 4ae04ae2-4509-4a37-b486-1570a6dd17a4
* VIAF: 7209220
* WorldCat: lccn-no2008115091

 |
**סְאָה בִּסְאָה** היא מושג בהלכות ריבית שמשמעותו הלוואת סחורה בתורת הלוואה ולא בתורת מכירה, כאשר תשלום ההלוואה מתבצע בהשבת סחורה בכמות שווה לכמות שניתנה, בלא קשר לערך הסחורה. 

מהתורה אין איסור ריבית בהלוואה שכזו, אך היא אסורה מדרבנן, מכיוון שישנה אפשרות ששווי הסחורה יתיקר, וממילא אף אם המלווה ישיב את הלואתו באותה כמות סחורה כפי שקיבל, שווי התשלום יהיה גבוה יותר מהסחורה שקיבל כהלוואה.

על מנת להימנע מאיסור ריבית זה, יש צורך להתנות מראש שהחזר ההלוואה יהיה על פי שווי הסחורה בזמן החזר החוב, ולא על פי הכמות שקיבל.

האופנים בהם מותר
----------------

חז"ל התירו ללות סאה בסאה, בלא שיעבור על איסור ריבית, במקרה שיש ללווה מסוג הסחורה שלווה בביתו. בתלמוד נחלקו אמוראים, האם יש צורך שיהיה ללווה לפחות כמות של סאה או שדי אפילו בפחות מכך. 

להלכה נפסק להקל, שאין צורך שיהיה ללוה בכמות שכנגד כל ההלוואה אלא מספיק שיהיה ברשותו אפילו כלשהו. 

היתר נוסף שנזכר בתלמוד הוא במקרה ש"יצא השער", פירוש כאשר נקבע לחפץ או לסחורה מחיר קבוע בשוק, וממילא יכול הלווה לקנות את החפץ בכל זמן, ולכך יש להתייחס אל הסחורה כאילו היא קיימת ברשותו של הלווה.

עד שיבוא בני
------------

 פרק זה טעון שכתוב. אנא תרמו לוויקיפדיה ועזרו לשכתב אותו. ייתכן שתמצאו פירוט בדף השיחה. 
במשנה נאמר: "לא יאמר אדם לחבירו הלויני כּוֹר חטין ואני אתן לך לגורן, אבל אומר לו הלויני עד שיבא בני או עד שאמצא מפתח". המשנה קובעת, שלמרות שאסור לאדם ללוות מאדם אחר חיטין - שהם אובייקט שאינו נחשב לכסף - ולהחזיר לו אותו בפעם אחרת, דבר האסור באיסור "סאה בסאה", מותר לאדם ללוות מאדם אחר כסף כאשר הוא אינו לווה כדי להשתמש בכסף שאינו בידו באותה שעה, אלא כדי לפתור סיבה טכנית - מפתח של המחסן שבו אצורים החיטים אינו בידיו, אלא ביד בנו או שאבד ואינו יכול לפתוח זמנית את המחסן. מהמשנה אכן ניתן להסיק, כי יש לאדם באוצרו את כמות החיטים הנדרשת לו כעת ושאותה הוא לווה, אלא שמנוע הוא מלהשתמש בו מהסיבה הנזכרת. גדרי ההלכה אינם ברורים, מהו סכום המעות שמותר ללוות במקרה כזה, ורב הונא קובע את גבולות ההיתר: "יש לו סאה לוה סאה, סאתים לוה סאתים", כלומר - מותר לאדם ללוות חיטים בכמות של סאה אם יש לו באוצרו סאה, ויותר - בהתאם לכמות שבאוצרו. פסיקה זו מנוגדת לשיטתו של הלל הזקן החלוק על משנה זו כמוזכר בהמשך המשנה "והלל אוסר", ושכמותה פוסק שמואל רבו. 

שיטה אחרת מקילה יותר, של רבי יצחק מקילה עוד יותר וקובעת כי "אפילו אם יש לו סאה לווה עליה כמה כורין". בתוספות הוזכרו שתי אפשרויות לפרש את דבריו: שיטת הריב"ן, שכאשר יש לאדם בביתו סחורה בכמות של סאה מותר להלוות סחורה בכמות זו פעמים רבות מפני שבכל פעם בנפרד אין להחשיב את הסחורה כהלוואה אלא כפתרון טכני, מכיוון שיש בידו של הלווה את הסחורה הנדרשת (ובשונה מכל הלוואה שהיא רק כאשר **אין** ללווה את סכום ההלוואה), ולפי פירוש אחר מותר גם להלוות כמות גדולה של סחורה בפעם אחת, מכיוון שלא יכול לחלוק על אף חלק מהסחורה דיני הלוואה, מכיוון שכל חלק וחלק מההלוואה בנפרד, אין להחשיב אותה כהלוואה מכיוון שיש ללווה את שוויה בבית. ההלכה נפסקת כרבי יצחק, מכיוון שכך נראה מברייתא שאותה מצטט רבי חייא, מסדר הברייתות, שציטט אותה כראיה לדברי רבי יצחק.

ראו גם
------

* סחר חליפין

קישורים חיצוניים
----------------

* הערך "סאה בסאה", באתר המכלול
* הערך "סאה בסאה", באתר ויקישיבה

הערות שוליים
------------

1. ↑  משנה, מסכת בבא מציעא, פרק ה', משנה ט'.
2. ↑  תלמוד בבלי, מסכת בבא מציעא, דף ע"ה, עמוד א' ותוספות ד"ה ולית
**אבי (אברהם) נוימן** (נולד ב-16 בינואר 1961) הוא קצין משטרה ישראלי בדימוס בדרגת תת-ניצב המכהן כראש הרשות להגנה על עדים.

ביוגרפיה
--------

נוימן גדל בעיר בת ים.

הוא שירת במגוון תפקידי שטח וחקירות במשטרת ישראל, בהם ראש מחלקת פשעים במרחב ירקון, ראש מפלג תשאול בימ"ר תל אביב, קצין החקירות של מרחב ירקון ומפקד היחידה המרכזית של מחוז המרכז. בתקופת כהונתו כמפקד ימ"ר מחוז המרכז, פענחה היחידה את רצח ששת בני משפחת אושרנקו, את רצח הילדה רוז פיזם וחשפה את "פרשת כוכב הצפון" (הברחת כ-100 קילוגרם של קוקאין לישראל מפנמה).

ב-2010 מונה לראש היחידה הארצית למאבק בפשיעה הכלכלית, הוא עמד בראש צוות החקירה של שופט בית המשפט העליון יורם דנציגר. ב-2012 יצא ללימודים במכללה לביטחון לאומי וב-2014 מונה לראש חטיבת ההדרכה במטה הארצי. ב-2017 פרש מהשירות במשטרה.

ב-2018 מונה לראש הרשות להגנה על עדים.

קישורים חיצוניים
----------------

ויקישיתוף מדיה וקבצים בנושא **אבי נוימן** בוויקישיתוף
* אפרת וייס ואלי סניור, אחרי אושרנקו ופיזם: הזינוק של אבי נוימן, באתר ynet, 3 בדצמבר 2009
* אבי אשכנזי ויוסי אלי‏, לאחר שלא קודם לדרגת ניצב - קצין החקירות המבטיח פרש מהמשטרה, באתר וואלה!‏, 01 בפברואר 2016

הערות שוליים
------------

1. ↑  ורד קמינסקי, "משהו בעיניים שלה חדר לכולנו לנשמה", באתר mynet (כפי שנשמר בארכיון האינטרנט), 18 בספטמבר 2008